এ সব তথ্য ভারত-পাকিস্তানের সম্পর্ক স্বাভাবিকীকরণের ওপর যে আঘাত হানবে, তাতে সন্দেহ নেই৷ এ প্রসঙ্গে কল্যাণী বিশ্ববিদ্যালয়ের রাষ্ট্রবিজ্ঞানের অধ্যাপক প্রবীর কুমার দে ডয়চে ভেলেকে বলেন, ‘‘এতে মোদীর অতি সাম্প্রতিক পাকিস্তান সফরে ভারত-পাক সম্পর্কে যে মসৃণতা তৈরি হয়েছিল, সেটা ধাক্কা খাবে৷ আসলে জঙ্গিদের বিরুদ্ধে ব্যবস্থা নিতে যে মজবুত গণতান্ত্রিক ভিত্তিটা দরকার, সেটা পাকিস্তানের নেই৷ ফলে ইসলামাবাদ কর্তৃপক্ষের একটা বাধ্যবাধকতা রয়েছে৷ ভারতের দেয়া কোনো প্রমাণই তাই পাকিস্তান সরকারের কাছে যথেষ্ট না হচ্ছে না৷